אבי סינגולדה

אברהם (אבי) סינגולדה (נולד ב-8 ביוני 1959) הוא גיטריסט ישראלי, הנחשב לאחד מגדולי הגיטריסטים הישראליים. נולד בשנת 1959 בירוחם למשפחה עם רקע מוזיקלי (אביו היה נגן חתונות). בגיל שש החל לנגן במנדולינה, ובגיל תשע בגיטרה. בילדותו האזין למוזיקה והרבה לתרגל טכניקות כדוגמת אלו ששמע בלהקות "דיפ פרפל", "כוורת", "הביטלס", ועוד. בעת שירותו בלהקה צבאית עבר להתגורר בתל אביב. בשנת 1989 ניגן בהרכב "חתול שחור" שניגן באלבומו (בעל אותו שם) של זאב טנא, בשנה זו גם ניגן כגיטריסט בהרכב הנגנים של עוזי חיטמן, תחת ניהול מוזיקלי של ננסי ברנדס. בשנת 1991 הצטרף ל"קריזה", להקתו של דוד קריבושי, וניגן עם אריאל זילבר עד 1992. ב-1992 הצטרף ללהקתו של שלמה ארצי לאחר יציאת האלבום "ירח", ומאז הוא מלווה את ארצי ברציפות בכל מסעות ההופעות שלו ומנגן בכל אלבומיו. כמו כן הקליט סינגולדה באופן קבוע עם יגאל בשן החל מהאלבום "כאן באמצע החיים" (1994). הוא מקפיד להופיע מדי שנה בפסטיבל עין גב לזמר העברי וללוות את כל המופע המרכזי. סינגולדה עבד בנוסף עם מספר רב של אמנים ישראלים, ביניהם אייל גולן, ארקדי דוכין, אריק איינשטיין, נורית גלרון, עוזי חיטמן, דודו פארוק, עומר אדם, שרית חדד וחנן בן ארי. סינגולדה מנגן בעיקר בהקלטות, עם שורה ארוכה של אומנים ישראלים. בהקלטותיו מרבה סינגולדה לשלב סגנונות שונים, כגון מוזיקה קלאסית, ג'אז ועוד. סינגולדה אף נפגש עם המפיק ג'ורג' מרטין מהביטלס, שביקש כי סינגולדה יצטרף למופע עליו הוא ינצח, שיציג גרסאות כיסוי לשירי הביטלס. סינגולדה ניגן במופע זה סולו בגיטרה קלאסית של השיר "Here Comes the Sun". בעולם, סינגולדה הופיע עם שלמה ארצי, ניגן בתקליטים רבים נוספים, ובין השאר אף ניגן בסדרות עם תפוצה עולמית כמו "סקס והעיר הגדולה". סינגולדה הופיע יום אחד באנגליה ולאחר מספר ניסיונות, הצליח לפגוש את הגיטריסט בריאן מיי של להקת קווין ורכש ממנו את אחת הגיטרות המיוחדות שלו. בשנת 2002 ניגן בפרויקט של עידן רייכל. בשנים 2006–2007 לימד סינגולדה גיטרה בבית ספר רימון. בשנת 2010, במסגרת מופע יום העצמאות של אתר MAKO ו"רשת ג'" של קול ישראל, זכה סינגולדה במשאל גולשים במקום הראשון. באותה שנה הוא השתתף באלבום של ליאור דוידי. בשנת 2011 השיק לראשונה את המופע "סינגולדה וחברים", שבו הוא מנגן את קלאסיקות הגיטרה שגדל עליהן, מיצירותיהם וביצועיהם של דיפ פרפל, גארי מור, סנטנה, לד זפלין, אריק קלפטון, ג'ימי הנדריקס, הצלליות, כוורת (ובעיקר יצחק קלפטר - "צ'רצ'יל"), הביטלס ועוד. ב-2015 יצא לאור דיסק בשם זה, שבמרכזו קטעים אינסטרומנטליים (אפאצ'י של הצלליות ומחרוזת של "כוורת"), והוא מכיל שירים בביצוע מיקה שדה, גילן שחף וקרן טננבאום. איתם מופיעה גם נעמי, המלווה את השירים בנגינה על כינור ובשירת רקע. בהופעות שלו הוא נוהג לשלב ילדים, שאותם הוא מדריך בנגינה. סינגולדה הגיש עד לשנת 2018 את התוכנית המוזיקלית "אני גיטרה", לתוכנית הופקו 5 עונות שכללו 175 פרקים, ושודרה בטלוויזיה החינוכית, כעת משודרת בשידורים חוזרים בערוץ המחודש של החינוכית כאן חינוכית. סינגולדה עובד רבות עם אמנים בתחום המוזיקה החסידית ומשתף פעולה עם מוזיקאים ומפיקים בתחום הזה, ובהם עם מונה רוזנבלום, יוסף משה כהנא ויואלי דיקמן. הוא הופיע ב"אוסף סיפורי קרליבך" ושיתף פעולה עם הרב שבתי סבתו בהפקת הדיסקים "משירי אהודנו". סינגולדה מנגן, בין השאר, בגיטרה חשמלית, קלאסית, אקוסטית ובוזוקי. סינגולדה נישא ב-1981 לזוהר. לזוג שני בנים - רועי, שהוא רופא, ואדם מייסד ומנכ"ל של חברת טבולה. קום (Taboola), ענקית הייטק להמלצת תכנים באינטרנט. אחיו הצעיר, גולן סינגולדה, אף הוא גיטריסט שמלווה את מרגלית צנעני בהופעותיה. סינגולדה הוא אחד הנגנים המוקלטים ביותר במוזיקה הישראלית. במהלך הקריירה שלו, השתתף סינגולדה באלפי שירים שונים, ביניהם: מדיה וקבצים בנושא אבי סינגולדה בוויקישיתוף אתר האינטרנט הרשמי של אבי סינגולדה אבי סינגולדה, ברשת החברתית פייסבוק אבי סינגולדה, ברשת החברתית אקס (טוויטר) אבי סינגולדה, ברשת החברתית אינסטגרם אבי סינגולדה, במיזם "אישים" לתיעוד היצירה הישראלית אבי סינגולדה, במסד הנתונים הקולנועיים IMDb (באנגלית) אבי סינגולדה, באתר ספר הקולנוע הישראלי אבי סינגולדה, באתר שירונט אבי סינגולדה, באתר MusicBrainz (באנגלית) אבי סינגולדה, באתר Discogs (באנגלית) אבי סינגולדה, באתר סטריאו ומונו אבי סינגולדה, דף שער בספרייה הלאומית אבי סינגולדה, באתר MOOMA (בארכיון האינטרנט) אבי סינגולדה, עשרת הגדולים של אבי סינגולדה, באתר ynet, 13 בדצמבר 2001 אסף נבו, ‏אתם בחרתם: אבי סינגולדה הוא "גיבור הגיטרה" של ישראל, באתר ‏מאקו‏, 20 באפריל 2010 ריאיון עם אבי סינגולדה מאתר ShlomoArtzi חמי רודנר מארח את אבי סינגולדה - "ילד מזדקן"(הקישור אינו פעיל) מאתר וואלה בן מיטלמן, ‏"חלום עליכם" גרסת אבי סינגולדה, באתר ‏מאקו‏, 14 בפברואר 2011 ניר וולף, דברים שלא ידעתם על אבי סינגולדה, באתר ישראל היום, 28 ביוני 2013 רועי גולדנברג, ‏האב הגיטריסט, הבן הסטארט-אפיסט - וההופעה הייחודית, באתר גלובס, 23 באוקטובר 2013 ברק ברויטמן, הגיטריסט של המדינה: ריאיון עם אבי סינגולדה, באתר nrg‏, 11 ביולי 2014 מתן שירם, ‏אגדת גיטרה: הגיטריסט אבי סינגולדה עובר לקדמת הבמה, באתר גלובס, 15 בספטמבר 2014 עמי פרידמן, סינגולדה: "שלמה ארצי רצה אקורדיוניסט - בסוף התקבלתי", באתר ynet, 18 ביולי 2016 רחלי מלק–בודה, מאריק עד סטטיק: ריאיון עם הגיטריסט הלאומי, באתר nrg‏, 6 בינואר 2017 אסף נבו, ‏אתם בחרתם: אבי סינגולדה הוא "גיבור הגיטרה" של ישראל, באתר ‏מאקו‏, 20 באפריל 2010 ניר וולף, דברים שלא ידעתם על אבי סינגולדה, באתר ישראל היום, 28 ביוני 2013 רועי גולדנברג, ‏האב הגיטריסט, הבן הסטארט-אפיסט - וההופעה הייחודית, באתר גלובס, 23 באוקטובר 2013 מתן שירם, ‏אגדת גיטרה: הגיטריסט אבי סינגולדה עובר לקדמת הבמה, באתר גלובס, 15 בספטמבר 2014 עמי פרידמן, סינגולדה: "שלמה ארצי רצה אקורדיוניסט - בסוף התקבלתי", באתר ynet, 18 ביולי 2016 רחלי מלק–בודה, מאריק עד סטטיק: ריאיון עם הגיטריסט הלאומי, באתר nrg‏, 6 בינואר 2017